stanford-oval/wikipedia huggingface dataset:
אדוארד טיצ'נר
ביוגרפיה

טיצ'נר נולד בצ'יצ'סטר שבאנגליה לאליס פילד הבין ולג'ון טיצ'נר. אמו ברחה ממשפחתה, משפחה מיוחסת מסאסקס, כדי להתחתן עם אביו ב-1866. אביו עבד כפקיד עד מותו משחפת בשנת 1879. משפחתו, חמישה אחים, עברו ממקום למקום לאורך זמן זה. כשהיה בן תשע נשלח לחיות עם סבו וסבתו מצד האב, ועם שתי דודותיו. סבו היה עורך דין ומשקיע מוצלח, ואף ראש העיר לשעבר של צ'יצ'סטר. בשהותו אצל סבו נשלח לבית הספר. השקעותיו של הסב החלו לגרום להפסדים ב-1888, וכמה חודשים לאחר מכן הוא נפטר. מ-1885 עד 1890 למד באוניברסיטת אוקספורד. וב-1890 עבר לגרמניה, שם למד לתואר דוקטור בסתיו 1890 באוניברסיטת לייפציג בגרמניה, כתלמידו של הסטרוקטורליסט וילהלם וונדט. ב-1892, עם קבלת הדוקטורט, עבר לאוניברסיטת קורנל במדינת ניו יורק, שם שימש כמרצה לפסיכולוגיה עד מותו. הוא ייסד באוניברסיטה מעבדה ראשונה לפסיכולוגיה, ועסק בה במחקר בתחום. כמו כן כתב מאמרים וספרים רבים בנושא מבוא לפסיכולוגיה ופסיכולוגיה ניסויית. בנוסף ערך עיתונים מדעיים חשובים כגון "Mind"‏ ו-"American Journal of Psychology".
תורתו של טיצ'נר ממזגת בקרבה רעיונות מהאמפיריציזם הבריטי ביחד עם האידיאליזם הגרמני. כסטרוקטורליסט, טיצ'נר האמין כי הנפש בנויה כמבנים שניתן לחקור את מרכיביהם – כשם שניתן לפרק מים למרכיבים כימיים, כך ניתן לפרק מחשבות ורגשות. בניגוד לוונדט שסבר כי הרגשות מורכבים משלשה רכיבים בסיסיים סבר כי הם ביסודם חד־ממדיים, והאפשרות היחידה שבהם היא נעימות או חוסר נעימות. הוא סבר כי קיימים בתודעה כ-40,000 אלמנטים. השפעתו בארצות הברית בעשורים הראשונים לאחר שהגיע לשם הייתה גדולה, אך בהמשך דעכה.
ספריו

An Outline of Psychology (1896)
A Primer of Psychology (1898)
Experimental Psychology (ארבעה כרכים, 1905–1901)
Elementary Psychology of Feeling and Attention (1908)
Experimental Psychology of the Thought Processes (1909)
A Textbook of Psychology (שני כרכים, 1910–1909)
A Beginner's Psychology (1915)
אודין (תוכנה)

| --- | --- |

תצלום מסך של התוכנה בגרסה 3.10.7
 מפתח:  סמסונג
 מערכת הפעלה:  Microsoft Windows   OS X (דרך Wineskin)
 סוג רישיון:  קוד סגור
 קטגוריה:  תוכנת שרות להתקנים סלולריים
אודין (באנגלית: Odin) היא תוכנה ייעודית לעדכון קושחת טלפונים חכמים מתוצרת סמסונג המריצים את מערכת ההפעלה אנדרואיד.
התוכנה לא יועדה לשחרור לציבור וסמסונג מעולם לא התייחסה אליה או הזכירה את קיומה. קיימת השערה לפיה התוכנה הודלפה בטעות על ידי אחד מעובדי החברה.
התוכנה זמינה עבור מערכת ההפעלה Microsoft Windows בלבד ואינה נתמכת במערכות הפעלה אחרות, למעט הסבתה עבור מערכת ההפעלה MacOS על ידי תוכנת Wineskin.
אפשרויות הצריבה

בתוכנה ישנן חמש אפשרויות צריבה:
PDA או AP - מחיצת מערכת ההפעלה המכונה ROM, או צריבת Recovery - מערכת הפעלה מקבילה מינימלית לביצוע התאוששות מכשל ופעולות נוספות. אופציה זו שימושית לחילוץ המכשיר ממצב בריק 'רך', הנובע מבעיה במערכת ההפעלה. כמו כן ניתן לצרוב קבצים המכילים סקריפטים וכלים לביצוע פעולות שונות כגון קבלת גישת רוט.
Phone או CP - קושחת רכיב התקשורת הסלולרית, המכונה מודם או רדיו על שם הרכיב.
CSC - קובץ התאמת תוכנה לצרכן המקומי שהיבואניות ומפעילות הסלולר נוהגות להתקין על מכשירי לקוחותיהן. התוספת עשויה להכיל שינויי עיצוב והגדרות, אפליקציות שונות, והגדרות נקודת הגישה לאינטרנט של המפעילה. גרסאות מערכות ההפעלה לכל דגם מסווגות לפי קוד המדינה או המפעילה הסלולרית אליו הוא מיועד. לדוגמה, קוד הקושחה המיועדת למכשירי הסלולר המשווקים על ידי סאני יבואנית סמסונג בישראל הוא ILO, וקודי הקושחות הייעודיות למכשירים הנמכרים ברשתות פרטנר, סלקום ופלאפון הם PTR,‏ CEL ו-PCL בהתאמה.
Bootloader או BL - מנהל האתחול, תוכנית קטנה במיקום מוגדר באחסון המכשיר המורצת בהפעלתו ואחראית על טעינת מערכת ההפעלה ומצבי תפקוד נוספים. כשל בצריבתה תביא למצב בריק מלא, שאינו הפיך באמצעות ציוד ביתי.
PIT - טבלת מחיצות זיכרון האחסון. בדרך כלל נצרב אוטומטית עם צריבת מערכת הפעלה, אך לעיתים יש לצרבו בנפרד. שינוי המחיצות על פיו אינו מבוצע כל עוד אפשרות Re-Partition (חלוקת מחיצות מחדש) אינה מסומנת.
הערות שוליים

↑  Where does Odin come from ?, דיון באתר XDA (באנגלית)
↑  תוכנה על בסיס תוכנת Wine המסבה יישומי ווינדוס למק על ידי עטיפתם בשכבת תאימות.
Odin for Mac (Download)‎, דיון באתר androidforums (באנגלית)
↑  root access - What do the terms "BL", "AP", "CP", and "CSC" mean in Odin?, Android Enthusiasts Stack Exchange
↑  לדוגמה, Auto-Root של ChainFire.
↑  לעיתים אלו נופחות - Bloatware, מטעמים מסחריים.
אהבה, מוות וציפורי שיר

| --- | --- |

 מבוסס על:  הרומן "Death and Nightingales" מאת יוג'ין מקייב
 סוגה:  דרמה תקופתית
 יוצרים:  אלן קוביט
 בימוי:  אלן קוביט
 שחקנים:  אן סקלי מת'יו ריס ג'יימי דורנן
 פסקול:  גרי דייוויר דייוויד הולמס
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  3
 הפקה
 מפיק:  ג'ונתן קוונדיש
 מפיקים בפועל:  ג'יימס מיטשל טומי בולפין
 חברת הפקה:  Imaginarium Productions Soho Moon BBC Two Films
 הפצה:  Red Arrow Studios
 עורכים:  סטיב סינגלטון
 צלמים:  סטיבן מרפי
 טכניקת צילום:  מערך מרובה מצלמות
 אורך פרק:  58 דקות
 שידור
 רשת שידור:  RTÉ One BBC Two
 פורמט (תמונה):  2K
 פורמט (קול):  סטריאו
 תקופת שידור מקורית:  28 בנובמבר 2018 – 12 בדצמבר 2018
 קישורים חיצוניים
 דף התוכנית ב-IMDb
אהבה, מוות וציפורי שיר (באנגלית: Death and Nightingales; מוות וזמירים) היא מיני-סדרה בריטית מסוגת הדרמה ההיסטורית משנת 2018, המבוססת על רומן באותו שם מאת יוג'ין מקייב. בסדרה מככבים אן סקלי, ג'יימי דורנן ומת'יו ריס. ב-26 בנובמבר 2018 שודרה הסדרה לראשונה בערוץ RTÉ One באירלנד, ויומיים אחר כך בערוץ BBC Two בבריטניה.
תקציר עלילה

הסיפור מתרחש בשנת 1885 באירלנד, והוא עוקב אחר בת' וינטרס (אן סקלי), צעירה שנאבקת לשלוט בגורלה. ביום הולדתה ה-23 היא מחליטה לברוח מביתה ומהקשר הבעייתי שבינה לבין אביה החורג, בילי (מת'יו ריס), בעזרתו של אהובה ליאם וורד (ג'יימי דורנן).
צוות השחקנים

אן סקלי – בת' וינטרס, בתו החורגת של בילי וינטרס
מת'יו ריס – בילי וינטרס, אביה החורג של בת', ובעל האחוזה קלונואלה
ג'יימי דורנן – ליאם וורד
שרלין מק'קנה – מרסי בויל, משרתת בקלונואלה
שון מקגינלי – בישוף דונלי, איש הכנסייה המקומי
מרטין מק'קאן – פרנק בלסינג, חבר של ליאם
מייקל סמיילי – מקגונל האילם
פרנסיס מגי – מיקי דולפין, עובד באחוזה
ואלין קיין – קתרין וינטרס, אמא של בת'
הפקה

ג'יימי דורנן וכותב הסדרה אלן קוביט, שתפו פעולה בעבר בסדרת הטלוויזיה "החטא הקדמון". צילומי הסדרה נערכו במחוז פרמנה ובבית ספרינגהיל, קרוב למאנימור במחוז לונדונדרי בצפון אירלנד.
חברת Red Arrow Studio הפיצה את הסדרה. הפרק הראשון שודר בערוץ BBC Two ב-28 בנובמבר 2018.
ביקורת

הסדרה קיבלה ביקורות פושרות מהמבקרים. באתר Rotten Tomatoes ניתן לסדרה דירוג של 73% בציון ממוצע של 6.0 מתוך 10 המבוסס על 11 סקירות. ג'ררד או'דונובן מהדיילי טלגרף נתן לסדרה ארבעה כוכבים מתוך חמישה ושיבח אותה. קרול מידגלי מהטיימס הייתה ביקורתית יותר ותיארה את הסדרה "דרמה כבדה עם דיאלוג דל ומעט מאוד שמחה". אד קאמינג מעיתון האינדפנדנט נתן לסדרה שלושה כוכבים מתוך חמישה.
הערות שוליים

↑  "Matthew Rhys, Jamie Dornan to Star in BBC Drama 'Death and Nightingales'". Variety. 29 במאי 2018. {{cite web}}:  (עזרה)
1 2  "Matthew Rhys, Jamie Dornan To Star In 'Death And Nightingales' For BBC Two". Deadline. 29 במאי 2018. {{cite web}}:  (עזרה)
↑  "Matthew Rhys, Jamie Dornan and Ann Skelly to star in Allan Cubitt's Death And Nightingales for BBC Two". BBC. 14 באוגוסט 2018. נבדק ב-25 בנובמבר 2018. {{cite web}}:  (עזרה)
↑  Hanna, Aoife. "Here's Why Jamie Dornan's New BBC Drama Will Have You On The Next Plane To Ireland". Bustle (באנגלית). נבדק ב-5 בדצמבר 2018. {{cite web}}:  (עזרה)
↑  "Death and Nightingales on BBC2 - What's it about, who's in the cast and when's it on TV?". Radio Times (באנגלית). נבדק ב-2018-12-07.
↑  "Death and Nightingales - Rotten Tomatoes". Rotten Tomatoes (באנגלית). Fandango Media. נבדק ב-23 בדצמבר 2018. {{cite web}}:  (עזרה)
↑    Gerard O'Donovan, ‏Death and Nightingales, episode 1 review: Jamie Dornan reunites with The Fall's Allan Cubitt for this haunting new drama, The Telegraph, 28 November 2018
↑  Midgely, Carol (29 בנובמבר 2018). "TV review: Death and Nightingales; Vic & Bob's Big Night Out". The Times. נבדק ב-23 בדצמבר 2018. {{cite news}}:  (עזרה)
↑  Cumming, Ed (28 בנובמבר 2018). "Death and Nightingales review: Jamie Dornan's cheekbones are more expressive than his expressions". The Independent. נבדק ב-23 בדצמבר 2018. {{cite news}}:  (עזרה)
אגם סולדל

| --- | --- |

 מידע כללי
 סוג:  אגם 
 מידות
 שטח:  28.8754 קילומטר רבוע
 מידע נוסף
 מקור לנהר:  Suldalslågen 
 מדינות באגן הניקוז:  נורווגיה נורווגיה
 קואורדינטות:  59°29′45″N 6°32′16″E﻿ / ﻿59.495833333333°N 6.5377777777778°E﻿ / 59.495833333333; 6.5377777777778
  (למפת נורווגיה מוגדלת) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוסיהאגם סולדל(למפת נורווגיה רגילה) אוסלו ברגן טרומסה טרונדהיים קריסטיאנסנד נרוויק שוודיה פינלנד אסטוניה רוס.אגם סולדל(למפת רוגלנד רגילה) סטוונגראגם סולדל(למפת רוגלנד מוגדלת) סטוונגראגם סולדל
 
אגם סולדל הוא האגם השישי בעומקו בנורווגיה. עומקו הוא 376 מטר והוא שוכן בנפת סולדאל שבמחוז רוגלנד שבנורווגיה. שטחו של האגם הוא 28 קמ"ר וגובה פני האגם הוא בגובה של 69 מטרים. נפחו הוא 4.49 קילומטר מעוקב.
הערות שוליים

↑  Wilson, Damon (2004). The World's Greatest Unsolved Mysteries. New York: Barnes and Noble Books. p. 271.
↑  Fodor, Eugene (1977). Fodor's Scandinavia 1977. New York: David McKay Co. p. 272.
↑  Nordland, Odd (1969). Brewing and Beer Traditions in Norway: The Social Anthropological Background of the Brewing Industry. Oslo: Universitetsforlaget. p. 141.
↑  Store norske leksikon. "Suldalsvatnet" (בנורווגית). נבדק ב-2015-05-18.
ערך זה הוא קצרמרבנושא גאוגרפיה של נורווגיה ובנושא ימות ואגמים. אתם מוזמנים לתרום לוויקיפדיה ו.
אדם מילשטיין

| --- | --- |

 לידה:  1952 (בן 72 בערך) חיפה, ישראל 
 שם לידה:  טוביה מילשטיין 
 מדינה:  ישראל 
 מקום מגורים:  אנסינו 
 השכלה:  הטכניון – מכון טכנולוגי לישראל  בית הספר לעסקים מרשל של אוניברסיטת דרום קליפורניה 
 מספר צאצאים:  3 
 www.adammilstein.org
 
אדם מילשטיין (נולד ב-1952) הוא איש עסקים ישראלי-אמריקאי, יזם ונדבן. בשנת 2000 הקים יחד עם אשתו גילה את הקרן המשפחתית של אדם וגילה מילשטיין.
ביוגרפיה

מילשטיין נולד בשם טוביה מילשטיין בחיפה. בשנת 1971 התגייס לצה"ל ולחם במלחמת יום הכיפורים תחת פיקודו של אריאל שרון. עם סיום לימודיו נרשם ללימודים בטכניון בחיפה, שם סיים בהצטיינות תואר במנהל עסקים וכלכלה בשנת 1978.
מילשטיין התחתן בשנת 1974 עם גילה אלגרבלי מחיפה, ולהם שלוש בנות.
ביוגרפיה > קריירה עסקית

מילשטיין הוא מנהל שותף ב-Hager Pacific Properties, האחראי על הניהול הפיננסי וראיית החשבון בחברה. החברה מתמחה ברכישה, פיתוח ומכירה של נדל"ן לתעשייה, עסקים ומגורים.
ביוגרפיה > פילנתרופיה

מילשטיין הוא שותף בהקמת המועצה הישראלית-אמריקאית. הוא חבר בדירקטוריונים של איפא"ק, פרויקט תגלית, StandWithUs וארגונים פרו ישראליים אחרים.
מילשטיין ואשתו גילה הם שותפים ביוזמת "ספריית פיג'מה באמריקה", תוכנית המספקת ספרים בעברית לעשרות משפחות של ישראלים-אמריקאיים בארצות הברית.
הערות שוליים

↑  אתר הקרן המשפחתית, הקרן המשפחתית של אדם וגילה מילשטיין
↑  Hager Pacific Properties, אתר החברה
↑  Israeli American Council, Board of Directors, the Israeli American Council
ערך זה הוא קצרמרבנושא אישים. אתם מוזמנים לתרום לוויקיפדיה ו.
אהבה, מים ושמיים

| --- | --- |

 בימוי:  Adrian Powers 
 הופק בידי:  Steve Jaggi 
 תסריט:  Adrian Powers, Caera Bradshaw, Katharine McPhee 
 עריכה:  Ahmad Halimi 
 שחקנים ראשיים:  דלתא גודרם ג'ושוע סאס Roy Billing 
 צילום:  Tony O'Loughlan 
 מדינה:  אוסטרליה 
 חברה מפיצה:  נטפליקס 
 הקרנת בכורה:  28 בספטמבר 2023 
 משך הקרנה:  88 דק' 
 שפת הסרט:  אנגלית 
 סוגה:  קומדיה רומנטית 
 דף הסרט ב־IMDb
 
אהבה, מים ושמיים (באנגלית: Love Is in the Air) הוא סרט קומדיה רומנטית אוסטרלית משנת 2023 שנכתב ובוים על ידי אדריאן פאוורס. בכיכובה של דלתא גודרם כטייסת מטוס ימי שטסה באזורים הטרופיים של צפון אוסטרליה שמתאהבת באיש עסקים (ג'ושוע סאס) שנשלח לסגור את העסק שלה.
הסרט הפך זמין לצפייה בנטפליקס החל מ-28 בספטמבר 2023.
עלילה

דיינה רנדל היא טייסת של חברת תעופה קטנטנה המסייעת לאנשים באזורים מרוחקים בקווינסלנד, אוסטרליה, הן עבור האנשים המתגוררים בו והן עבור התיירים המבקרים. אביה, ג'ף, מבקר אותה על כך שהיא מעדיפה להושיט יד לתושבים כמו כלב של תושב לוטרינר על פני תיירים משלמים, מכיוון שהחשבונות שלהם הולכים וגוברים.
ויליאם מיטשל נשלח כל הדרך מלונדון על ידי ITCM Financial, חברת השקעות בריטית של אביו דאנקן, לאזור הטרופי של אוסטרליה כדי לסגור את פולרטון איירווייז בבעלות משפחת רנדל. הוא מצביע בפני אביו על עסק המטוס הימי הקטן, והמשפחתי כאידיאלי לפירוק מכיוון שהוא חסר הכנסה. ניתן לו שבוע לבקר בחברה, לעבור על הכספים שלהם באופן אישי ולחזור לישיבת הדירקטוריון כדי לסגור אותם, מה שמוכיח לאביו שהוא מוכן לקידום בחברה.
ניקי, מכונאית המטוסים של פולרטון, דוחפת את דיינה למצוא זמן לצאת לדייט אבל היא מתעקשת שהיא עסוקה מדי. למחרת בבוקר, ג'ף מזהיר אותם שנציג מ-ITCM Financial מגיע לבדיקה. דיינה מתבקשת לאסוף את ויל מהמעבורת, ובתחילה יש ביניהם מערכת יחסים קשה. היא ממהרת להגן על התמיכה האווירית שהחברה מגישה, למרות שג'ף מנסה להמעיט בה.
דיינה טסה עם ויל לקהילה מול חופי צפון קווינסלנד כדי להעביר חבילות לאנשים נזקקים, שאותם היא מבקרת כל שבועיים, כי אחרת הם היו מנותקים לחלוטין. שוב הם משכנעים אותו להתלוות אליה בסיבובים שלה ביום השני. הפעם המנוע נכבה, אבל למרבה המזל דנה מצליחה לשמור על קור רוח והיא מתקנת את הבעיה.
לאחר מכן, לאחר שהם מגיעים, בפולרטון, האקס של דיינה הית' רואה את הכימיה שלה עם ויל וגם הוא וגם ניקי מעודדים אותה "להשיג" אותו. אז, הם מבלים יחד בזמן שהם חוצים את האספלט, מתבוננים בכוכבים וחולקים חוויות.
יום שלישי של עזרה לדיינה, ואביו של ויל מאבד את הסבלנות. ויל מנסה לשכנע את אביו שהם טעו כשרצו לסגור את חברת התעופה הקטנה, אבל ניקי שומעת. דיינה שומעת את החדשות כאשר מגיע אליהם מידע על סופת ציקלון מתקרבת.
ויל עוזר לדיינה למצוא את ג'ף הפצוע, שניסה לעזור לאחרים לחפש מחסה מפני סופת הציקלון. הצוות בן שלושת האנשים של פולרטון איירווייס מתחבר עם ויל בחדר האחסון של ההאנגר כדי לחכות לסופה. הוא מתחייב להילחם עבור החברה שלהם במטה שלו, מכיוון שהוא מחבב את דיינה.
למחרת בבוקר, לאחר שהסערה חלפה, ויל עוזר לדיינה לספק ציוד חירום למקומות מרוחקים רבים. עובדת קשה כל היום, עד רדת הלילה היא השלימה איתו. עם זאת, כשהם חוזרים לקראת הלילה, ג'ף מודיע ש-"ITCM Financial" שלחה דואר אלקטרוני, וסגר אותם מיד.
ויליאם חוזר ללונדון ולא הצליח להניא את אביו מההחלטה. דיינה מגיעה ללא הודעה מוקדמת, חמושה בתוכנית לחדש ולהרחיב את פולרטון איירווייס. בתגובה לתגובתו השלילית של דאנקן, ויל מתפטר ומציע את עצמו לדיינה כדי לסייע להם בהרחבת החברה.
"ITCM Financial" תומכת במאמציהם, ומתברר כי "Fullerton Airways" התרחבה וכעת יש לה מראה מקצועי יותר, כאשר ויל מצוות לחברה.
דמויות ותפקידים

דלתא גודרם - דיינה רנדל
ג'ושוע סאס - ויליאם
רוי בילינג - ג'ף
סטף טיסדל - ניקי
סיימון ברוק מקלכלן - הית'
דניאלה פיזירני - סרינה
מיה גרונוולד - מישל
יו פארקר - דאנקן
דנטה סוראס - תושב פאקרס ביי
ריצ'רד ווילר - תושב פאקרס ביי
הפקה

הסרט הופק על ידי Jaggi Entertainment מבריסביין ובוים בידי אדריאן פאוורס, הסרט צולם ב-Whitsundays, קווינסלנד, בתמיכת ממשלת קווינסלנד באמצעות Screen Queensland.
הסרט שוחרר לצפייה ברחבי העולם בשירות הזרמת המדיה, נטפליקס ב-28 בספטמבר 2023.
קבלה

באתר צובר הביקורות Rotten Tomatoes, לסרט יש דירוג אישור של 20% על סמך 5 ביקורות, עם דירוג ממוצע של 3.8/10.
הערות שוליים

↑  Kelly, Vivienne (2 במרץ 2023). "Delta Goodrem to Star in Romantic Film 'Love is in the Air'". Variety. נבדק ב-19 בספטמבר 2023. {{cite web}}:  (עזרה)
↑  "Love Is in the Air". Netflix. נבדק ב-19 בספטמבר 2023. {{cite web}}:  (עזרה)
↑  "Love takes flight in Netflix's rom-com 'Love is in the Air' — Meet the star-studded cast". The Economic Times. 18 בספטמבר 2023. נבדק ב-19 בספטמבר 2023. {{cite web}}:  (עזרה)
↑  Quinn, Karl (28 בספטמבר 2023). "Delta Goodrem in the pilot's seat as Netflix's budget rom-com takes flight". The Sydney Morning Herald. נבדק ב-30 בספטמבר 2022. {{cite web}}:  (עזרה)
↑  Shackleton, Liz (21 באוגוסט 2023). "Netflix Bulks Up Australia Slate With Movie 'Love Is In The Air', Two Series & Drill Rap Doc". Deadline Hollywood. נבדק ב-30 בספטמבר 2023. {{cite web}}:  (עזרה)
↑  Munro, Stefani (27 באוגוסט 2023). "Love is in the Air starring Delta Goodrem release date, cast, and more!". Netflix Life. נבדק ב-19 בספטמבר 2023. {{cite web}}:  (עזרה)
אדם מחפש את חווה

| --- | --- |
 סוגה:  תוכנית מציאות 
 מנחים:  ניקולט קלויבר 
 ארץ מקור:  הולנד 
 שפות:  הולנדית 
 מספר עונות:  2 
 מספר פרקים:  16 
 הפקה
 חברת הפקה:  Eyeworks 
 אורך פרק:  45 דק' 
 שידור
 רשת שידור:  RTL 5 
 תקופת שידור מקורית:  28 באוגוסט 2014 – 20 ביולי 2016 
 קישורים חיצוניים
 דף התוכנית ב-IMDb
 
אדם מחפש את חווה (בהולנדית: Adam zoekt Ava) היא תוכנית ריאליטי הולנדית של היכרויות המופקת על ידי Reinout Oerlemans אשר שודרה לראשונה בשנת 2014, בערוץ RTL 5. החידוש של התוכנית הוא העובדה שכל המשתתפים עירומים, עם תפנית נוספת בכך שמועמד נוסף (גם הוא בעירום) מוצג באמצע התוכנית ומתחרה על חיבתה של הדמות הראשית. המגיש והדוגמן לשעבר ניקולט קלויבר, שעזב את BNN, מגיש את התוכנית. התוכנית החלה באזור האוקיינוס השקט, באי מוגו מוגו באיי הפנינה, פנמה. עונה 1 הכילה 6 פרקים. עונה 2 הכילה 8 פרקים.Welcome - TheTVDB.com, thetvdb.com
עיבודים בינלאומיים

הפורמט נמכר ליצרנים במדינות שונות.
גרסה ספרדית, Adán y Eva, צולמה בקרואטיה, בהגשת מוניקה מרטינז, והוצגה ב-Cautro ב-21 באוקטובר 2014. התוכנית חודשה לעונה שנייה, אשר צולמה באזור הפיליפינים.
העיבוד הגרמני Adam sucht Eva החל בבכורה ב-28 באוגוסט 2014 בערוץ RTL. שישה פרקים של העונה הראשונה צולמו ב-Tikehau, בהגשת נלה לי.
הגרסה הצרפתית Adam recherche Ève החלה בבכורה ב-3 במרץ 2015 בערוץ D8, בהגשת קרוליין אית'ורבייד.
הגרסה הדנית Adam og Eva צולמה ביוון והחלה לשדר ב-21 בינואר 2015 ב-TV3.
העיבוד פיני Aatami etsii Eevaa צולם גם הוא ביוון והחל בבכורה ב-6 באפריל 2015 ב-Nelonen.
NOVE הפיקו בסתיו 2015 את הגרסה האיטלקית "L'isola di Adamo ed Eva", עם ולדימיר לוקסוריה כמגיש.
הגרסה ההונגרית Ádám keresi Évát שודרה למשך שמונה פרקים ב-Viasat 3 מ-25 באפריל ל-10 ביוני 2016.
ביקורת

הסדרה נתקלה בביקורות רבות, הן בגרסתה המקורית והן בעיבודיה.
העובדה שמשתתפי הסדרה אינם לבושים כלל נתקלה בטענה כי המתמודדים חושפים עצמם יתר על המידה עבור פרסום, לעיתים בלי שהם מודעים לכך לחלוטין, ועלול להיווצר מצב בו אדם משודר בעירום בטלוויזיה ללא ידיעתו וללא דרך לתקן זאת, בדומה לתקרית ג'סי ניסוויץ בדייט בעירום. בנוסף נטען ששידור התוכנית ללא טשטוש איברי המין וללא צנזור מינימלי פוגע ברגשות הציבור ואינו מתאים לילדים שעלולים לצפות בכך. עוד נטען שמוצגת בתוכנית זו דרך לא בריאה להתחלת מערכת יחסים, והפיכת התוכנית לתחרות עלולה לגרום לבחירה במתמודד האטרקטיבי יותר. סצנות כמו עיסוי המתמודדים אחד את השני בעירום, רחצה בעירום, וכן שתי מתמודדות המורחות בשמנים מתמודד באמבט העצימו את הביקורת כלפי המתירנות של התוכנית.
ראו גם

דייט בעירום, תוכנית היכרויות בעירום אמריקאית
משיכה בעירום, תוכנית היכרויות בעירום בריטית
הערות שוליים

↑  Breure, Bernice (24 בפברואר 2014). "Nicolette Kluijver toch naakt". De Telegraaf (בהולנדית). נבדק ב-5 במרץ 2014. {{cite news}}:  (עזרה)
↑  "O programie" (בפולנית). TLC. אורכב מ-המקור ב-2015-02-07. נבדק ב-6 פבר' 2015. {{cite web}}:  (עזרה)
↑  Redondo, David (20 באוקטובר 2014). "Los desnudos llegan a Cuatro; el sexo, no". Cadena SER. נבדק ב-22 באוקטובר 2014. {{cite news}}:  (עזרה)
↑  "Una isla virgen de Filipinas, nuevo destino paradisíaco para 'Adán y Eva'". Cuatro. 25 בפברואר 2015. נבדק ב-21 במרץ 2015. {{cite news}}:  (עזרה)25 בפברואר 2015. בדיקה אחרונה ב-21 במרץ 2015.
↑  "Adam sucht Eva: Die Regeln und Gagen der Stars | GALA.de". gala.de (בגרמנית). נבדק ב-2016-12-18.
↑  "שכחו לצנזר: תמנות העירום שהובילו לתביעה של 10 מיליון דולר". mako. 2014-08-24. נבדק ב-2016-12-18.
↑  "BN'ers grappen over Adam Zkt Eva". telegraaf.nl (בהולנדית). נבדק ב-2016-12-18.
↑  GmbH, DWDL.de. "RTL-Kuppelei trotzt ProSieben, Lippe-Quiz fällt weiter - DWDL.de". DWDL.de. נבדק ב-2016-12-18.
↑  Adam Zoekt Eva Seizoen 2 Aflevering 8, YouTube
אדם מועד לעולם

אדם מועד לעולם הוא כלל הלכתי בדיני אדם המזיק, שפירושו הוא שאדם אחראי על כל נזק שנעשה מחמתו, בין אם קרה בשוגג או אפילו באונס, ויישא בתוצאות מעשיו.
מהות הדין ומקורו

דין אדם המזיק שונה ממעשי רוב העבירות שאם עשאם באונס פטור מעונש, אך לעניין אדם המזיק אמרו במשנה ”אדם מועד לעולם, בין בשוגג בין במזיד בין באונס בין ברצון.” (משנה, מסכת בבא קמא, פרק ב', משנה ו'), לאמור, אדם שהזיק אחראי על מעשיו גם כשנעשו מתוך אונס, ואין זה משנה אם הנזק נגרם ברצונו של המזיק או בשוגג, או באונס תוך כדי שינה.
פרטי הדין > אונס גמור

במקרה של אונס גמור, כגון שלאחר שאדם הלך לישון הונחו כלים בקרבתו, נחלקו הראשונים בדינו: לדעת תוספות זהו אונס גמור שבו לא חייבו את האדם. לעומת זאת דעת הרמב"ן שגם במקרה זה נאמר הכלל 'אדם מועד לעולם', וחייב.
פרטי הדין > אולץ להזיק באונס

כאמור, אדם שהזיק באונס עצמי, כגון שהזיק מתוך שינה, חייב בתשלום מלא. אך נחלקו הפוסקים לגבי אדם שנאנס באיומי מוות להזיק ממון של אדם אחר. הרמב"ם פסק שחייב לשלם, מכיוון שבסופו של דבר הוא גרם נזק וחייב גם במקרה של אונס כאמור. הראב"ד פסק שפטור, כיוון שמבחינה הלכתית מותר לו להזיק כדי להציל את נפשו, ואין לחייב אדם בתשלום נזיקין, על דבר שמותר לעשותו.
הערות שוליים

↑  תוספות על תלמוד בבלי, מסכת בבא קמא, דף ד', עמוד א' דיבור המתחיל 'כיון דכייף'
↑  חידושי הרמב"ן על מסכת בבא מציעא דף פ"ב עמוד ב'
1 2  משנה תורה לרמב"ם, ספר נזקים, הלכות חובל ומזיק, פרק ח', הלכה ב'
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
אהבה, שנאה ומה שביניהן

| --- | --- |

 מבוסס על:  "שנאה, ידידות, חיזור, אהבה, נשואים" מאת אליס מונרו
 בימוי:  ליזה ג'ונסון 
 הופק בידי:  קאסיאן אלווס, מייקל בנארויה 
 תסריט:  אליס מונרו, מארק פוארייה 
 שחקנים ראשיים:  קריסטן ויג ניק נולטי כריסטין לאטי סאמי גייל ג'ניפר ג'ייסון לי היילי סטיינפלד גאי פירס דאגלס גריפין 
 מוזיקה:  דיקון הינצ'ליף
 צילום:  קספר טאקסן 
 מדינה:  ארצות הברית 
 חברת הפקה:  בנארויה פיקצ'רס
 חברה מפיצה:  חברת ויינסטין, נטפליקס 
 שיטת הפצה:  וידאו על פי דרישה 
 הקרנת בכורה:  6 בספטמבר 2013
 משך הקרנה:  104 דק' 
 שפת הסרט:  אנגלית 
 סוגה:  סרט דרמה, סרט המבוסס על יצירה ספרותית 
 הכנסות:  $54,030 (13 באפריל 2014)
 הכנסות באתר מוג'ו:   hateshiploveship
 אתר רשמי
 דף הסרט ב־IMDb
 
אהבה, שנאה ומה שביניהן (באנגלית: Hateship, Loveship) הוא סרט דרמה אמריקאי, בבימויה של ליזה ג'ונסון. הסרט מבוסס על הסיפור הקצר מתוך ספרה של אליס מונרו, "שנאה, ידידות, חיזור, אהבה, נשואים" (Hateship, Friendship, Courtship, Loveship, Marriage), שעובד לתסריט על ידי מארק פוארייה.
כוכבת הסרט היא קריסטן ויג ומשחקים בו בתפקידים הראשיים: גאי פירס, ניק נולטי, היילי סטיינפלד, ג'ניפר ג'ייסון לי, כריסטין לאטי וסאמי גייל. בכורת הסרט הייתה בפסטיבל הסרטים הבינלאומי בטורונטו, ב-6 בספטמבר 2013 וב-11 במרץ 2014 פורסם הקדימון שלו והוא יצא למסכים, אך נכשל וירד אחרי מספר שבועות.
עלילה

ג'והנה פרי (קריסטן ויג) היא אישה צעירה. מגיל 15 היא טיפלה בבדידות באישה מבוגרת בחווה כפרית מרוחקת וזה היה כל עולמה. היא אינה מורגלת בחיים המודרניים של בני גילה, לא כל שכן ביצירת קשרים אנושיים. לאחר מות מעסיקתה, היא עוברת לעבוד כסוכנת בית בביתו של מר מקאולי המבוגר (ניק נולטי) ואמורה גם לטפל בנכדתו בת העשרה, סביתה (היילי סטיינפלד), המתגוררת עמו, לאחר שאמה נהרגה בתאונה ואביה, קן (גאי פירס), שישב בכלא לאחר שהואשם באחריות לתאונה, עבר לגור בשיקגו
בסיום ארוחה הנערכת עם הגעתה לביתה החדש, מוסר קן לג'והנה פתק ובו הוא מודה לה על כך שנכנסה לתפקיד של טיפול בבתו. לאחר שקן שב לשיקגו, ג'והנה כותבת לו מכתב תשובה נימוסי. אדית, חברתה של סביתה, מציעה לג'והנה כי היא תשלשל את המכתב בתיבת הדואר בדרכה לביתה, אולם שתי הנערות פותחות את המכתב ואדית יוזמת מתיחה מרושעת בה הן מתחזות לקן ועונות למכתבה של ג'והנה במכתב תשובה רומנטי, תוך שהן מציעות לג'והנה לעבור להתכתבות בדואר אלקטרוני ונותנות לג'והנה (שעניין הדואר האלקטרוני חדש לה לחלוטין) חשבון דואר אלקטרוני מזויף. לאט לאט מתפתחת ההתכתבות. ג'והנה עונה לו מהמחשב בספריה הציבורית ומתאהבת בקן. היא קונה לראשונה שמלה המחמיאה לה כאשה.
הרהיטים של קן ואשתו המנוחה (בתו של מקאולי) נותרו ללא שימוש, מאוחסנים בצד ביתו של מקאולי השומר עליהם. ג'והנה מנקה אותם ושולחת אותם בהובלה על חשבונה, ללא אישורו של מקאולי, לשיקגו. היא מייעדת אותם לשימוש במוטל אותו משפץ קן על מנת להתפרנס ממנו, לאחר שנכשל בכל עיסוקי העבר שלו, דבר שחיזק את הבוז והתיעוב של מקאולי אליו. היא עצמה עוזבת את עבודתה ללא התראה ונוסעת באוטובוס לשיקגו לחיות יחד עם קן. בהגיעה למקום היא מוצאת את קן חי בתוך חורבת המוטל המוזנחת כשהוא מסומם וחולה. הוא מסביר לה כי לא כתב לה שום מכתב וכי אין לו כלל חשבון דואר אלקטרוני או מחשב. ג'והנה נשברת ברגע הראשון, אך מתעשתת ומחליטה להילחם על חייה החדשים ועל חייו של קן.
צוות השחקנים

קריסטן ויג - ג'והנה פרי
היילי סטיינפלד - סביתה
גאי פירס - קן
ג'ניפר ג'ייסון לי - קלואי (חברתו המסוממת של קן)
ניק נולטי - מר מקאולי
סאמי גייל - אדית (חברתה של סביתה)
כריסטין לאטי - פקידת בנק
הפקה

צילומי הסרט החלו בנובמבר 2012 בניו אורלינס בלואיזיאנה.